Diari Oficial de la Generalitat Valenciana


Sumari del DOGV 8010, del 29-03-2017 (2017/2260)

RESOLUCIÓ de 13 de març de 2017, del conseller d'Economia Sostenible, Sectors Productius, Comerç i Treball, per la qual nomena les persones membres de la comissió de valoració documental de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8010

Data del DOGV
:   29-03-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2260


Data del document
:   13-03-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 13 de març de 2017, del conseller d'Economia Sostenible, Sectors Productius, Comerç i Treball, per la qual nomena les persones membres de la comissió de valoració documental de la Conselleria d'Economia Sostenible, Sectors Productius, Comerç i Treball. [2017/2260]  
Per mitjà del Decret 189/2005, de 2 de desembre, del Consell de la Generalitat, es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. La dita norma estableix les bases perquè els diferents departaments de l'Administració de la Generalitat, per mitjà de les comissions de valoració documental creades per resolució del o de la titular del departament corresponent, elaboren i presenten les taules de valoració dels documents.  
Aquestes comissions de valoració documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que aquesta puga emetre els seus dictàmens i, posteriorment, es puguen aprovar les taules de valoració.  
Per Resolució de 13 de juny de 2006, del conseller d'Empresa, Universitat i Ciència, es va constituir i va nomenar les persones membres de la comissió de valoració documental de la Conselleria d'Empresa, Universitat i Ciència, si bé la seua composició va ser modificada posteriorment mitjançant Resolució de 17 de maig de 2012, del conseller d'Economia, Indústria i Comerç.  
El Decret 157/2015, de 18 de setembre, va aprovar el Reglament orgànic i funcional de la Conselleria d'Economia Sostenible, Sectors Productius, Comerç i Treball, que estableix l'estructura orgànica de la conselleria i que implica la necessitat de realitzar canvis en la composició de la dita comissió.  
Fent ús de les atribucions concedides per l'article 4 del Reglament orgànic i funcional de la Conselleria d'Economia Sostenible, Sectors Productius, Comerç i Treball, resolc:  
Nomenar les següents persones membres de la comissió de valoració documental de la Conselleria d'Economia Sostenible, Sectors Productius, Comerç i Treball:  
a) Presidència: la persona titular de la Secretaria General Administrativa o la persona titular d'un servei adscrit al seu departament en qui delegue.  
b) Vicepresidència: la persona titular del servei a què corresponguen les funcions d'organització i gestió de l'arxiu central de la Conselleria o personal tècnic adscrit al dit servei en qui delegue.  
c) Vocal: la persona titular del servei competent en matèria de modernització i simplificació administrativa. Suplent: la persona titular de la secció competent en les dites matèries.  
d) Vocal: una persona empleada pública de la sotssecretaria, direcció general, servei territorial o ens del sector públic instrumental adscrit a la Conselleria d'Economia Sostenible, Sectors Productius, Comerç i Treball, segons la temàtica de les sèries documentals objecte de valoració.  
e) Secretaria: la persona responsable de l'arxiu central de la conselleria, que actuarà amb veu i vot. Suplent: la persona titular de la secció competent en Assumptes Generals.  
La comissió podrà convocar representants d'altres òrgans directius o ens del sector públic instrumental dependents de la Conselleria d'Economia Sostenible, Sectors Productius, Comerç i Treball directament afectats, en el supòsit que vagen a ser analitzades o valorades sèries documentals del seu àmbit competencial. Aquestes persones membres podran actuar amb veu però sense vot en les corresponents sessions. En aquests casos l'assistència serà obligatòria.  
Així mateix, la comissió de valoració documental podrà requerir l'assessorament que considere necessari per a la millor realització de les seues funcions.  
Aquesta resolució es publicarà en el Diari Oficial de la Generalitat Valenciana.  
  
València, 13 de març de 2017.- El conseller d'Economia Sostenible, Sectors Productius, Comerç i Treball: Rafael Climent González.